Mariah Carey aloitti Suomen-keikkansa säkenöivästi – raavaat miehet kantoivat minibodyssä esiintyvän tähden la\nRaavaat miehet kantoivat minibodyssa esiintyneen Mariah Careyn lavalle. (KUVA: Marko Sorsa)\nSäkenöivä popdiiva Mariah Careyhttps://www.is.fi/haku/?query=mariah+carey, 46, aloitti Suomen-keikkansa itsevarmasti Fantasy-kappaleella.\nMaailmantähden tavoin Carey teki näyttävän esiintulon lavalle: Raavaat tanssijamiehet kantoivat hopeiseen ja vartalonmyötäiseen bodyyn pukeutuneen Careyn lavalle. Poptähti makoili punaisella divaanilla yleisön taputtaessa raikuen.\nHuimissa koroissa esiintynyt Carey innostui tekemään lavalla taaksepäin taivutuksia sekä yksin että tanssijoidensa avustamana.\n– Kiitos kultaset. Hei Suomi! Miltä teistä tuntuu nyt? Carey huudatti yleisöä ensimmäisen kappaleen jälkeen saaden raikuvat aplodit.\nSweet Sweet Fantasy -kiertueeseen kuuluva keikka on maailmantähden ensimmäinen Suomen-keikka.\nLauantaina Tukholmassa esiintynyt Carey saapui Suomeen vasta kaksi tuntia ennen keikkansa alkua.\nPerinteisistä Hartwall-areena-keikoista poiketen permannolla oli tuolit, joilla yleisö pääsee nauttimaan keikasta. Istumapaikoista huolimatta lähes kaikki permantopaikoilla olevat seisoivat, osa tanssahdellen.


Vladimir Putinin tavannut USA:n ex-lähettiläs Michael McFaul WP:ssa: Pelkään hänen jallittavan Trumpia | Uusi Suomi\nDonald ja Melania Trump tapasivat aamulla Sauli Niinistön ja rouva Jenni Haukion.\nKaksi vuotta Moskovassa suurlähettiläänä työskennellyt Michael McFaul muun muassa varoittaa Trumpia Vladimir Putinin taidosta kertoa uskottavia tarinoita. Aiemmin Barack Obaman hallinnossa Venäjä-politiikan parissa kolme vuotta työskennellyt McFaul kertoo olleensa mukana noin puolen tusinaa kertaa, kun Putin tapasi Obamaa ja muita amerikkalaispoliitikkoja.\nMcFaulin mukaan Putin suosii pieniä ryhmiä ja hän joutui aikanaan taistelemaan ihmismääristä, joita tapaamisiin sai ottaa mukaan. Yhdysvallat halusi aina suuremman määrän ihmisiä kuin Putinin hallinto.\nToiseksi Putin on äärettömän itsevarma näkemyksissään kansainvälisistä suhteista, jotkut voisivat McFaulin mielestä kutsua häntä röyhkeäksikin. McFaul huomauttaa, että Putin ei aina ollut sellainen, mutta nykyään hän ei kuuntele enää ketään muita – ei neuvonantajiaan tai ministereitään, eikä McFaulin mukaan varsinkaan Trumpia.\nMcFaul huomauttaa, että Putin tuntee asiantilojen yksityiskohdat erittäin hyvin ja paljon paremmin kuin Trump, mistä syystä hän on McFaulin mielestä isossa etulyöntiasemassa kaksikon huipputapaamisessa.\nKolmanneksi McFaul muistuttaa, että Putinin mielestä hän ei itse ole koskaan tehnyt mitään väärin, vaan maiden kireät välit ovat Obaman syytä. McFaulin mukaan Putin ei koskaan tarjoa todellisia myönnytyksiä ja harvoin myöskään sitoutuu neuvotteluihin. Trump vihjasi aiemmin, että Putin saattaisi tehdä hänelle palveluksen ja vetäytyä Ukrainasta tai Syyriasta, mitä McFaul pitää naurettavana ajatuksena.\nNeljänneksi McFaul listaa Putinin uskottavan tarinankerrontataidon. Hän kertoo havainneensa itse eräässä tapaamisessa lukuisia virheitä Putinin poliittisessa analyysissa esimerkiksi Syyrian suhteen, mutta huomauttaa, että Putin kuulostaa erittäin uskottavalta, mikä on haastavaa, jos faktat eivät ole itsellä hallussa.\n–Olen huolissani luennosta, jonka Putin saattaa pitää Trumpille arabikulttuurista tai Krimin historiasta. En ole varma, että Trump tuntee näiden asioiden yksityiskohdat tarpeeksi hyvin väittääkseen vastaan, McFaul kirjoittaa.\nMcFaul arvelee, että Trump pitää Putinin retorisesta tyylistä ja värikkäästä kielestä.\nViidenneksi Putin voi olla sekä raskasta että hurmaavaa seuraa. McFaul uskoo, että Trumpin kanssa Putin vetää hurmaavan roolia ja saa Trumpin nyökyttelemään puheilleen vain minuuteissa.\nKuudenneksi Putin pystyy rohkeisiin ja odottamattomiin siirtoihin, jotka voivat olla joko hyviä tai pahoja, joten Trumpilla tulisi McFaulin mielestä olla valmiina älykkäitä vastauksia mahdollisiin suuriin tarjouksiin.\nSeitsemänneksi Putin tekee suuren vaikutuksen ja tapaamiset hänen kanssaan ovat ikimuistoisia, McFaul listaa.\nLopuksi McFaul vielä muistuttaa, että luultavasti Putin tulee tähänkin tapaamiseen myöhässä. Putinin myöhästely on tuttua suomalaisillekin aiemmista tapaamisista. McFaulin mielestä olisi huolestuttavaa, jos Putin olisi ajoissa, koska se tarkoittaisi, että hän haluaa todellakin miellyttää Trumpia.


Kidnapatun etsinnät johtivat synkkään löytöön Meksikossa - Ulkomaat - Uutiset - MTV.fi\nJulkaistu 07.11.2015 11:11\nMeksikossa on löydetty joukkohauta, jonne maan turvallisuusviranomaisten epäillään haudanneen luvatta tunnistamattomaksi jääneitä väkivaltarikosten uhreja. Kuvituskuva.\nMeksikosta on löytynyt yli sadan ihmisen luvaton joukkohauta\nMaan turvallisuusviranomaisten epäillään haudanneen yli sata väkivaltarikoksen kohteeksi joutunutta tunnistamatonta ihmistä joukkohautaan.Uhrit löytyivät Morelosin osavaltiossa sijaitsevasta kylästä, jonka kidnappaustilastot kuuluvat maan synkimpiin.\nOsavaltion syyttäjän mukaan viranomaisia epäillään lakien ja virkavelvollisuuden rikkomisesta. Epäiltyjen lukumäärää ei kuitenkaan kerrottu.Huumekartellien väkivaltaisuuksien vuoksi Meksikossa löydetään säännöllisesti kuolleita tunnistamattomia ihmisiä. Heidät laitetaan usein joukkohautoihin hautausmaille viranomaisten valtuuttamana. Nyt löydetylle joukkohaudalle ei ollut kuitenkaan lupaa.Hauta löytyi pari vuotta sitten kidnapatun ja surmatun miehen perheen järjestämissä etsinnöissä. Hänet oli tunnistettu, mutta heitetty siitä huolimatta joukkohautaan.


Korruptiotutkijat varoittavat seurauksista: Tässä ovat europarlamentin sivutulokuninkaat - Sirpa Pietikäisellä yli 137 000 euroa ylimääräisiä tienestejä\n02.08.2018 klo 10:44\nSuomalaisista suurimmat sivutulot ovat Koneen hallituksessa istuvalla Sirpa Pietikäisellä.\nKansalaisjärjestö varoittaa europarlamentaarikkoihin kohdistuvista taloudellisista vaikuttamispyrkimyksistä.\nMeppien sivutulot ja hallituspestit saattavat altistaa yrityksiä suosivalle politiikalle.\nEniten tienaava suomalaismeppi on kokoomusta edustava Sirpa Pietikäinen.\nMeppien sivutulot aiheuttavat huolta korruptiota tutkivassa järjestössä. MIKA HORELLI\nKorruption tarkkailuun erikoistunut kansainvälinen kansalaisjärjestö Transparency International on huolissaan Euroopan parlamentin jäsenten sivutoimien vaikutuksista heidän työhönsä demokraattisesti valittuina poliitikkoina.\nTransparency International EU:n heinäkuussa julkaiseman raportin mukaan kuusi kymmenestä mepistä on tehnyt ilmoituksen sivutöistään. Noin puolelle maksetaan palkkioita parlamenttityöstä saatavien korvausten päälle.\nEuroparlamentaarikkojen suurimmat sivutulot olivat italialaisella telekommunikaatioyritys Tiscalin perustajalla ja johtajalla Renato Sorulla, joka on tienannut tällä parlamenttikaudella yli 32 000 euroa kuukaudessa yli parlamentin maksaman palkan. Toiseksi eniten ansaitsi liettuialainen pokerinpelaaja Antanas Guoga, joka on päässyt yli 28 000 euron ylimääräisiin kuukausituloihin.\nSuomalaisista parhaiten sivutuloja on hankkinut Sirpa Pietikäinen (kok/epp) yli 3 000 euron kuukausisivutuloilla.\nVaikka sivutulojen hankkiminen on EU-parlamentin jäsenille täysin laillista, kunhan he ilmoittavat niistä, Transparency International näkee niissä ongelmia. Kun edustaja on poliitikkona päättämässä EU:hun liittyvistä normeista ja samanaikaisesti istuu jonkin yrityksen hallituksessa, hänen on mahdollista suosia päätöksenteossa omaa yritystään kansalaisten sijaan.\nRaportin mukaan europarlamentaarikot ovat tähän mennessä tienanneet vuoden 2014 puolivälistä lähtien jopa 41 miljoonaa euroa erilaisilla sivubisneksillä.\nEuroparlamentin jäsenet perustelevat sivutöitään usein sillä, että he haluavat olla mukana myös todellisessa elämässä eivätkä vain eristäytyneenä Brysselin EU-kuplaan.\nAsiantuntijat kuitenkin varoittavat lobbauksesta. Yritykset saattavat tarjota mepeille töitä nimenomaan päästäkseen vaikuttamaan päätöksentekoon taustalla.\nSäännöt esimerkiksi Yhdysvaltain kongressissa ovat huomattavasti tiukemmat. Siellä käytännössä minkäänlaiset sivutyöt, joista kongressin jäsenet vastaanottaisivat rahaa, eivät ole sallittuja. Jopa kirjanjulkaisusopimuksista saadut tulot on 15 prosenttia ylittävältä osalta tilitettävä liittovaltion budjettiin.\nAmerikkalaisen tiukkuuden selittää pitkälti se, että kaksipuoluejärjestelmässä molemmat puolueet vahtivat toistensa poliitikkojen tekemisiä huomattavasti mustasukkaisemmin kuin Euroopassa.\nSirpa Pietikäinen on eniten sivutuloja tienaava suomalainen europarlamentaarikko. EMILIA KANGASLUOMA\nPietikäisellä kovimmat tulot\nSuomalaispoliitikkojen kärkinimi listassa on Sirpa Pietikäinen. Hän on tienannut vuonna 2014 alkaneella edustajakaudella tämän vuoden heinäkuun alkuun mennessä yhteensä vähintään 137 600 euroa sivutuloja.\nPietikäisen tekemän ilmoituksen perusteella hänen merkittävin sivutulonsa syntyy Kone Oyj:n hallituksen jäsenyydestä. Yhtiön palkka- ja palkkioselvityksissä vuosilta 2016 ja 2017 kerrotaan, että Pietikäinen sai vuonna 2017 palkkioita yhteensä 40 500 euroa ja kolmena edellisenä vuonna kunakin 36 500 euroa. Näin laskien Pietikäisen Koneelta saamat sivutulot olisivat olleet 48 kuukauden aikana keskimäärin 3 166 euroa kuukaudessa.\nIlmoituksensa mukaan Pietikäinen on myös saanut joidenkin satojen eurojen kuukausipalkkioita hallitustyöstä Lammin Säästöpankissa ja Marttaliitossa sekä jäsenyydestään Fortum Oyj:n sidosryhmien neuvottelukunnassa.\nVuonna 2017 Euroopan parlamentin jäsenten bruttopalkka oli 8 484 euroa kuussa. Lisäksi heille maksettiin virallisiin kokouksiin osallistumisesta niin kutsuttua ylläpitokorvausta 307 euroa kokouspäivältä. Näiden päälle heille maksettiin verotonta kulukorvausta 4 342 euroa kuukaudessa. Lisäksi heille korvataan työpaikan ja kotimaan väliset matkakulut.


Lapin Kansa: Rovajärven ampumaharjoitus herätti ennennäkemätöntä kansainvälistä huomiota - Uutiset - Radio Pooki\nLapin Kansa: Rovajärven ampumaharjoitus herätti ennennäkemätöntä kansainvälistä huomiota\n24.05.2022 09:27 - Joonas Hepola\nMielenkiinto Suomen Nato-jäsenyysprosessia kohtaan toi kansalliseen Lightning Strike 22 -harjoitukseen yhteensä yhdeksän ulkomaisen median edustajaa.\nRovaniemen kansallinen ampumaharjoitus on kerännyt mittavaa kansainvälistä mediahuomiota. Ulkomainen mielenkiinto kohdistuu Suomen asevelvollisuusjärjestelmään sekä Suomen ja Venäjän väliseen rajaturvallisuuteen. Asiasta uutisoi Lapin Kansa.\nParhaillaan käynnissä olevaan jalkaväki- ja tykistöampumaharjoitukseen osallistuu Puolustusvoimista yhteensä 3300 henkilöä.\nNainen surmattiin Torniossa -poliisi kaipaa tietoja aviomiehestä Turistilta varastettiin käsilaukku Kalajoella Poliisilla satoja tehtäviä juhannuksena -mies uhkasi poliisia kirveellä Kokkolassa Uupunut uimari pelastettiin Tornionjoesta Noin kymmenen hehtaaria metsää ja maastoa paloi Kemijärvellä Raahen Pekanpäivien ohjelma julki Tapio Virpi tahtoo auttaa ilmaiseksi ihmisiä, joilla on vaikea elämäntilanne: "Hyvän tekeminen saa aikaan lisää hyvää" Taivalkoskella vietetään jälleen ensi viikolla Päätaloviikkoa Oulun Taksipalvelut ei liikennöi kesäaikataulukauden loppuun saakka Pohjanmaalla sijaitseva turkisrehusekoittamo tuonut Suomeen luvatta yli miljoona kiloa koronariskin sisältänyttä eläinrehun raaka-ainetta


Yksi poliisi kuoli ja kaksi haavoittui ampumisessa Pariisin keskustassa – Isis ilmoittautui iskun tekijäksi - Savon Sanomat\nUlkomaat 21.04.2017 00:28\nYksi poliisi kuoli ja kaksi haavoittui ampumisessa Pariisin keskustassa – Isis ilmoittautui iskun tekijäksi\nPoliisit kaupan edessä Pariisissa. Kuva: LEHTIKUVA / AFP PHOTO / BENJAMIN\nRanskalaiset osoittivat tukensa poliisille yhteisöpalvelu Twitterissä pian Pariisin iskun jälkeen. Twitterissä levinnyt hashtag #JeSoutiensLaPolice tarkoittaa suomeksi "minä tuen poliisia".\n– Mitään ei ole tehty. Kansalaisemme eivät ole turvassa.\nRanskassa etsitään eilisen iskun epäiltyä belgialaisvihjeen perusteella\nEspanjan viranomaisilta alustava lista uhrien kansallisuuksista – Suomea ei mainita\nEspanjan terrori-iskuissa kuollut jo 14 ihmistä\nEspanjalaislehti: Uusilla iskuilla pelottelevia pilaviestejä leviää somessa\nEspanjan mediat: Barcelonan iskun pääepäilty on 17-vuotias mies\nMissä on pakettiauton kuljettaja? Barcelonan iskussa vielä monta avointa kysymystä\nEspanjan terroritekojen tutkinnassa kolmas pidätys\nTutkija STT:lle: Isku Espanjassa olisi voinut tapahtua jo paljon aikaisemmin\nUlkoministeriöllä ei tietoa suomalaisuhreista Espanjan terroriteoissa


Maaliskuun Bitti kaupoissa! Testissä näppäimistöt, Thunderbolt-telakat, uutuuspuhelimet + rakennamme oman tiedostopalvelimen ja parin euron älykodin | Mikrobitti\nUskomattoman salakavala haittaohjelma läpäisee palomuurit – jäljet vievät Venäjälle 20:02\nMaaliskuun Mikrobitti on kaupoissa! Nyt ollaan vahvasti kiinni perustyökaluissa: testissä ovat perinteiset näppäimistöt. Mukana myös kiehtova rakenteluartikkeli.\nUskomattoman salakavala haittaohjelma läpäisee palomuurit – jäljet vievät Venäjälle


Vuolijoen kylä | Virpi Yli-Vakkuri\nVuolijoen kylä kuuluu maakunnallisesti arvokkaaseen kulttuurimaisemaan. Sen arvoja ovat tyypillisen maalaiskylän luonne ja edustava vanha rakennuskanta.\nTäällä on ollut asutusta 1400-luvulta lähtien. Kylä on siitä erikoinen, että se on jakautuu kahden kunnan, Pälkäneen Hauhon (Hämeenlinna) alueelle. Noin kilometrin päässä meiltä on Wuolijoen kartano, jonne aikoinaan tuli miniäksi Hella Vuolijoki, joka seudun inspiroimana kirjoitti myöhemmin Niskavuori-sarjansa.Talomme on kirjoissa mainittu Nikkilän talo, jonka isäntäväki kuului niskavuorelaisiin seurapiireihin.\nNiskavuoren tarinat elävät edelleen kylän alkuperäisasukkaiden suussa: puhutaan Niskavuoresta kun tarkoitetaan Vuolivuorta ja kartanoakin edelleen leikkisästi siten nimetään. Mainittakoon tarkennuksena, että kartano ei ole yleisölle avoin.\nVuolijoen kylä koostuu noin 20 talosta ja sen lisäksi kesämökit. Kylällä ollaan omavaraisia lähes kaikessa. Oma WPK:n talo, jossa järjestetään ohjelmallisia iltamia kaksi kertaa vuodessa. Ohjelman esitämme tietenkin itse lauluista sketseihin, keijuleikeistä tonttuleikkeihin. Tanssiorkesteri löytyy myös omasta kylästä. Täällä on monia käsitöiden taitajia ja omassa kylästä on syntyisin myös 266 sivuisen kylähistorian kirjoittajatar. talviulkoilutapahtuma vetää osallistujia vauvasta vaariin.\nKylällä on myös omat katuvalot, jotka antavat valoa pimeinä aikana.\nYhteisöllisyyttä naapuriapua paikan tullen. Tänne on helppo tulla ja täällä on viihtyisää ja rauhallista asua.